BG    BG BG 
BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 25.6.2009  
SEC(2009) 815 
РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
 
придружаващ  
СЪОБЩЕНИЕ  НА КОМИСИЯТА  ДО ЕВРОПЕЙСКИЯ  ПАРЛАМЕНТ  И ДО 
СЪВЕТА  
 
Демонстриране  на улавянето  и съхранението  на СО 2 в геоложки  обекти  (CCS)  
в бързо  развиващи  се страни :  
 
финансиране  на европейско -китайски  проект  за въглищна  електроцентрала  с 
близки  до нулевите  емисии  
  
ОБОБЩЕНИЕ  НА ОЦЕНКАТА  НА ВЪЗДЕЙСТВИЕТО  
 
 
[COM(2009) 284 final] 
[SEC(2009) 814] 
BG 2   BG ОБОБЩЕНИЕ  
1. ОПРЕДЕЛЯНЕ  НА ПРОБЛЕМА : КАКЪВ  Е ТОЧНО  ПРОБЛЕМЪТ , КОЙ  Е НАЙ-СИЛНО  
ЗАСЕГНАТ  И ЗАЩО  Е НЕОБХОДИМА  ПУБЛИЧНА  НАМЕСА ? 
За да се ограничи  увеличението  на глобалната  средна  температурата  до 2 °C в сравнение  
със стойностите  отпреди  индустриалната  революция , е необходимо  както  развитите , така и 
развиващите  се страни  да предприемат  действия  за намаляване  на своите  емисии  на 
парникови  газове . Направеният  от Европейската  комисия  анализ  показва , че при сценарий  
за емисиите , водещ  до постигане  на целта  за ограничаване  до 2ºC на увеличението  на 
температурата , се предвижда  до 2030 г. около  18 % от използващите  минерални  горива  
електроцентрали  да използват  улавяне  и съхранение  на СО 2. 
Като  представител  на нискоемисионните  технологии , разпространението  на улавяне  и 
съхранение  на СО 2 в зависимите  от минерални  горива  бързо  развиващи  се и развиващи  се 
страни  играе  първостепенна  роля  за постигането  на глобално  устойчиво  развитие . При 
сценария  на обичайната  практика  (т.е. без допълнително  подпомагане  от публичния  сектор  
и без международно  споразумение  или национални  политики  за установяване  на пазарна  
цена  на СО 2) обаче  улавянето  и съхранението  на СО 2 не би било  демонстрирано  в реален  
мащаб  извън  страните  от ОИСР  и следователно  неговото  широко  разпространение  не би 
било  приложимо  в глобален  план  в срок , съответстващ  на необходимостта  за намаляване  
на глобалните  емисии  с най-малко  50 % до 2050 г. Без глобално  разработване , 
демонстрация , реализация  и разпространение  на технологиите  за улавяне  и съхранение  на 
СО 2, борбата  срещу  изменението  на климата  би била  значително  по-скъпа . 
Различните  компоненти  на процеса  за улавяне  и съхранение  на СО 2 са вече действащи , но 
предизвикателството  се състои  в тяхното  обединяване , за да се даде  възможност  за 
търговско  разпространение  на улавянето  и съхранението  на СО 2 в електроенергийния  
сектор . В развиващите  се страни  съществуват  много  препятствия  пред  демонстрацията  и 
последващата  реализация  и разпространение  на технологиите  за улавяне  и съхранение  на 
СО 2. Предоставянето  на публично  финансиране  може  да подпомогне  за преодоляването  на 
тези препятствия  и да привлече  допълнителни  частни  средства , които  в противен  случай  
не биха  били  осигурени . Демонстрацията  може  да насърчи  по-доброто  разбиране  на 
техническите , методологичните , политическите , правните , екологичните , обществените  и 
финансовите  аспекти  и следователно  да спомогне  да се определи  до каква  степен  ние 
бихме  могли  да разчитаме  на улавянето  и съхранението  на СО 2 като една  от бъдещите  
ключови  технологии  за смекчаване  на изменението  на климата . Успехът  на 
демонстрациите  ще намали  очакванията  за риск , ще улесни  бъдещите  демонстрации  в 
процеса  на реализация  и разпространение  и ще спомогне  за намаляване  на разходите .  
BG 3   BG 2. АНАЛИЗ  НА СУБСИДИАРНОСТТА : ОПРАВДАНО  ЛИ Е ДЕЙСТВИЕ  НА РАВНИЩЕ  НА ЕС 
ВЪЗ  ОСНОВА  НА ПРИНЦИПИТЕ  НА СУБСИДИАРНОСТ  (НЕОБХОДИМОСТ  И ДОБАВЕНА  
СТОЙНОСТ  ОТ УЧАСТИЕТО  НА ЕС)? 
Поради  мащаба  на проблема  и свързаните  с него  разходи , отделните  действия  на 
държавите -членки  вероятно  не биха  имали  въздействие . През  2005 г. Европейският  съюз  и 
Китай  се ангажираха  с развитието  и демонстрирането  на модерни  въглищни  технологии  с 
близки  до нулевите  емисии  чрез прилагането  на улавяне  и съхранение  на СО 2 в Китай  и 
ЕС . Без помощта  на развитите  страни , разработването  и разпространението  на улавянето  и 
съхранението  на СО 2 в Китай  и в другите  бързо  развиващи  се икономики  би претърпяло  
значително  забавяне . Ангажиментът  на ЕС, в комбинация  с технологична  и финансова  
помощ , представлява  уникален  шанс , който  може  да спомогне  за максималното  използване  
на потенциала  на бързо  развиващите  се икономики  по отношение  на улавяне  и съхранение  
на СО 2.  
Поради  лидерството  на Европа  в областта  на свързаните  с изменението  на климата  
политики  и технологии  и огромния  потенциал  за намаляване  на емисиите  в Китай , 
произтичащ  от темпа  на разрастване  на базираната  на въглища  електроенергетика  там, 
Европа  и Китай  разполагат  с уникалната  възможност  да си сътрудничат  в развитието  и 
демонстрирането  на приложими  в бъдеще  технологии  за улавяне  и съхранение  на СО 2. 
Това  са част от целите  на установеното  през 2005 г. Партньорство  ЕС-Китай  в областта  на 
изменението  на климата .  
През  юни 2007 г. Китай  прие  Национална  програма  относно  изменението  в климата  
(CNCCP), в която  изрично  се посочва  разработването  на технологии  за улавяне  и 
съхранение  на СО 2. През  2009 г. се планира  публикуването  на специална  политическа  
стратегия  в областта  на улавянето  и съхранението  на СО 2.  
3. ЦЕЛИ  НА ИНИЦИАТИВАТА  НА ЕС: КАКВИ  СА ОСНОВНИТЕ  ЦЕЛИ  НА ПОЛИТИКАТА ? 
Основните  цели  на политиката  на ЕС са: 
• Ограничаване  на увеличението  на средната  температура  на земната  повърхност  
до 2°C в сравнение  със стойностите  отпреди  индустриалната  революция , което  
от своя страна  налага  глобалните  емисии  на парникови  газове  (ПГ) да спрат  да 
нарастват  най-късно  до 2020 г. и до 2050 г. да бъдат  намалени  с най-малко  50 % 
спрямо  нивата  им от 1990 г., като тяхното  намаление  ще продължи  и след  това.  
В тази връзка  специфичните  цели  на тази политика  са: 
• Улесняване  на ранното  разпространение  на технологиите  за улавяне  и 
съхранение  на СО 2 в бързо  развиващите  се страни , за да се максимизират  
ползите  за обществото  от тези технологии  (намаления  на емисиите  на ПГ, 
подобрено  качество  на въздуха ) в рамките  на прехода  от демонстрация  към 
разпространение , както  и натрупване  на опит , постигане  на икономии  от 
BG 4   BG мащаба  и намаляване  на разходите , като първоначално  Китай  ще стане  обект  на 
практическо  проучване . 
Оперативните  цели  са: 
• Определяне  на необходимите  допълнителни  финансови  средства , свързани  с 
мащабната  демонстрационна  инсталация  за улавяне  и съхранение  на СО 2 в 
Китай , при отсъствието  на глобална  цена  на СО 2 или на други  стимули , за да 
може  технологията  да бъде  демонстрирана  по-бързо  отколкото  при нормални  
пазарни  условия . 
• Осигуряване  на финансови  средства  посредством  функциониращ  модел  за 
финансиране  на демонстрацията  на улавяне  и съхранение  на СО 2 в Китай , който  
обединява  публичното  и частното  финансиране , като конкретен  пример  за 
технологично  и финансово  сътрудничество  между  развитите  и развиващите  се 
страни , в контекста  на международните  преговори  във връзка  с изменението  на 
климата .  
• Установяване  на съотношението  на публично /частно  финансиране  
съобразно  ограничените  ресурси  на бюджета  на Общността , за да се 
максимизира  ливъриджът  на публичното  финансиране ; този вариант  ще бъде  
допълнително  проучен  в рамките  на проектирането  на горепосочения  модел . 
4. ВАРИАНТИ  НА ПОЛИТИКА : КОИ ВАРИАНТИ  БЯХА  ВЗЕТИ  ПРЕДВИД  И КОИ  БЯХА  
ПОДЛОЖЕНИ  НА ПОДРОБНА  ОЦЕНКА ?  
Вариантите , разгледани  във връзка  с финансирането  на демонстрацията  на улавяне  и 
съхранение  на СО 2 в бързо  развиващите  се икономики , са а) ненамеса , б) публично  
финансиране  чрез безвъзмездни  средства  и в) установяване  на публично -частно  
партньорство . По отношение  на публично -частното  партньорство  бяха  проучени  три 
модела : смесено  предприятие , международен  ad-hoc договор  (тип ITER) и предприятие  със 
специално  предназначение  (ПСП ).  
5. ОЦЕНКА  НА ВЪЗДЕЙСТВИЕТО : КАКВО  Е ОСНОВНОТО  ИКОНОМИЧЕСКО , 
ЕКОЛОГИЧНО  И СОЦИАЛНО  ВЪЗДЕЙСТВИЕ ? 
За да бъдат  определени  нужната  инвестиция  и публичното /частното  финансиране , 
необходими  за осигуряване  на подходящата  възвращаемост  за частните  инвеститори , бяха  
проучени  наличната  документация  и оценки  на разходите  за демонстрационна  инсталация  
за улавяне  и съхранение  на СО 2 с реален  мащаб  (отчитайки , че по света  такава  все още не е 
изградена ) и използвани  като основа  за съответните  изчисления . За срок  на ползване  от 
25 години  допълнителните  капиталови  и експлоатационни  разходи  за първата  по рода  си 
BG 5   BG демонстрационна  инсталация  с мощност  400 MW1 се оценяват  на около  730 млн. EUR при 
вариант  с парогазова  електроцентрала  с интегрирана  газификация  — IGCC ( от които  около  
125 млн. EUR капиталови  и 340 млн. EUR експлоатационни  разходи , както  и 265 млн. EUR 
разходи  за пренос  и съхранение2), и на около  980 млн. EUR при вариант  с електроцентрала  
с прахово  горене  на въглища  (от които  около  235 млн. EUR капиталови  и 445 млн. EUR 
експлоатационни  разходи , както  и 300 млн. EUR разходи  за пренос  и съхранение3). В 
рамките  на този период  може  да се очаква  укрепване  на глобалния  пазар  на СО 2 и поява  на 
вътрешни  цени  на СО 2 във всички  големи  икономики . Ако допуснем , че през 2015 г. 
цената  на намалението  на емисии  на СО 2 ще бъде  10 EUR/ т CO 2 и постепенно  ще достигне  
до 20 EUR, недостигът  на финансови  средства  се оценява  на приблизително  300 млн. EUR 
при варианта  с електроцентрала  от типа  IGCC и на 550 млн. EUR при варианта  с 
електроцентрала  с прахово  горене  на въглища . Анализите  на чувствителността  показаха , 
че планираните  разходи  могат  да варират  в интервал  от +/- 40 % в зависимост  от 
специфичната  технология  и избора  на площадка  за електроцентралата  и на обект  за 
съхранение  на СО 2. 
В процеса  на оценка  на въздействието  не е възможно  да се оцени  всяко  евентуално  
въздействие  на разпространението  на улавяне  и съхранение  на СО 2 в Китай , но това не е 
и нашата  първостепенна  цел. По-скоро , ние се опитваме  да оценим  въздействието , и по-
специално  от финансова  гледна  точка , на използването  на съвместно  публично  и частно  
финансиране  в подкрепа  на нашите  цели  и при възможност  да екстраполираме  по-
широкото  въздействие . Анализът  се концентрира  върху  един  демонстрационен  проект , 
който  сам по себе си е малко  вероятно  да доведе  до значително  и незабавно  намаление  на 
емисиите  или до преки  икономически  ползи . Също  така, прякото  въздействие  върху  
социалната  сфера  и заетостта  ще бъде  по всяка  вероятност  ограничено  поради  
лимитирания  мащаб  на демонстрационните  проекти  за улавяне  и съхранение  на СО 2. 
В общия  случай  и при проекти  от по-голям  мащаб , екологичното  въздействие  на улавянето  
и съхранението  на СО 2 води  на местно  равнище  до по-високо  качество  на въздуха  и на 
глобално  — до по-ниско  съдържание  на парникови  газове  в атмосферата , със съответните  
ползи  за здравето  и икономиката  от по-малкото  замърсяване  на въздуха  и ограничените  
последствия  от изменението  на климата . Физическите  проблеми  от потенциалното  
изтичане  на СО 2 могат  да бъдат  избегнати  чрез внедряване  на подходящи  техники  за избор  
на обект , моделиране  и мониторинг . 
Участие  на Китай  в първата  евентуална  глобална  серия  от демонстрационни  проекти  за 
улавяне  и съхранение  на СО 2 би довело  предимно  до натрупване  на опит  и предимства  на 
ранния  старт , свързани  с постигането  на бъдещо  намаление  на емисиите  и предотвратяване  
на капана  на високите  емисии .  
                                                 
1 Изразени  чрез нетна  настояща  стойност  към 2010 г. след  четиригодишен  етап на изграждане  и срок  
на ползване  от 25 години  при социален  дисконтов  фактор  от 2,5 % (като се отчита  ефекта  от 
инфлацията ).  
2 Тук се включват  капиталови  и операционни  разходи  от 7 EUR/т съхранен  CO 2 за срок  от 25 години . 
3 Тук се включват  капиталови  и операционни  разходи  от 7 EUR/т съхранен  CO 2 за срок  от 25 години . 
BG 6   BG Демонстрационният  проект  за улавяне  и съхранение  на СО 2 и съответното  финансово  
предприятие  са разработени , като се предполага , че в бъдеще  емисиите  на СО 2 в Китай  и 
други  бързо  развиващи  се и развиващи  се страни  ще бъдат  оценени  по начин , отчитащ  
тяхната  социална  цена .  
6. СРАВНЕНИЕ  НА ВАРИАНТИТЕ : КОЙ Е ПРЕДПОЧЕТЕНИЯТ  ВАРИАНТ  И ВЪЗ  ОСНОВА  НА 
КАКВИ  КРИТЕРИИ /КАКВА  ОБОСНОВКА ? 
За да се наберат  необходимите  финансови  средства  и да се минимизира  натоварването  на 
публичния  бюджет , публично -частното  партньорство  бе определено  като най-подходящ  
вариант  за финансиране  на демонстрационния  проект  за улавяне  и съхранение  на СО 2 в 
Китай . Проучени  бяха  три модела  на публично -частното  партньорство : предприятие  със 
специално  предназначение  (ПСП ), смесено  предприятие  по силата  на член  171 от Договора  
за ЕС и моделът  „международен  ad-hoc договор “, използван  за установяване  на 
сътрудничеството  в рамките  на ITER при проектиране  и изграждане  на експериментален  
реактор  за термоядрен  синтез . Като  най-подходящо  бе определено  ПСП  (или сходно  
инвестиционно  предприятие ). Евентуалните  бъдещи  приходи  на пазара  на СО 2 биха  били  
стимул  за частния  сектор  да инвестира  в ПСП .  
7. МОНИТОРИНГ  И ОЦЕНКА : ВЪЗ ОСНОВА  НА КАКВИ  КРИТЕРИИ  БЯХА  УСТАНОВЕНИ  
ДЕЙСТВИТЕЛНИТЕ  РАЗХОДИ  И ПОЛЗИ  ПРИ  ПОСТИГАНЕ  НА ЖЕЛАНОТО  
ВЪЗДЕЙСТВИЕ ? 
Функционирането  на ПСП  ще подлежи  на мониторинг ; управлението  на риска  и 
процедурите  по съответствие  осигуряват  съблюдаване  на съответните  закони  и насоки . 
При учредяването  на ПСП  ще бъде  използвана  надзорна  структура , за да се гарантира , че 
съответният  орган  (например  комитет  по инвестициите  или борд  на директорите ) ще 
ръководи  мониторинга  и контрола  върху  правилното  изпълнение  на решенията  за 
извършване  и освобождаване  на инвестиции . 
Финансираното  от бюджета  на Общността  участие  в инвестиционното  предприятие  ще 
бъде  осигурено  от Тематичната  програма  за околната  среда  и природните  ресурси  
(ТПОСПР ). Сътрудничеството  с Китай  в областта  на улавянето  и съхранението  на СО 2 под 
егидата  на ТПОСПР  ще бъде  наблюдавано  съгласно  стандартните  разпоредби  по 
отношение  на инструменти  за финансиране  на сътрудничество  за развитие .